"Nikkollegaw l-Ewropa u l-Asja – Elementi fundamentali għal Strateġija tal-UE" Fil-15 ta' Ottubru 2018, il-Kunsill adotta l-konklużjonijiet dwar "Nikkollegaw l-Ewropa u l-Asja – Elementi fundamentali għal Strateġija tal-UE", wara l-komunikazzjoni konġunta tal-Kummissjoni u r-Rappreżentant Għoli tad-19 ta' Settembru. L-istrateġija ser isservi għal-laqgħa tas-summit li ġej bejn l-Asja u l-Ewropa (ASEM) li ser isir fit-18 u d-19 ta' Ottubru. Il-Kunsill jenfasizza li l-UE ser tippromwovi approċċ għall-konnettività li huwa sostenibbli, komprensiv, u bbażat fuq ir-regoli , u li jagħti spinta lill-investiment u l-kummerċ. Dan l-approċċ Ewropew huwa bbażat fuq standards għoljin ta' protezzjoni soċjali u ambjentali u ispirat mis-suq intern tal-UE, b'hekk jippermetti lill-pajjiżi jiksbu livelli ogħla ta' kwalità tal-ħajja filwaqt li jiggarantixxu rispett għad-drittijiet individwali Il-Kunsill isejjaħ għal kooperazzjoni msaħħa fil-livell reġjonali bejn l-UE u l-Asja, filwaqt li jinnota li l-UE għandha tikkunsidra tiżviluppa approċċi reġjonali għal konnettività sostenibbli filwaqt li jiġu identifikati opportunitajiet għall-kooperazzjoni. Aqra t-test sħiħ tal-konklużjonijiet Din ir-riżorsa bħalissa hi disponibbli biss bil-lingwa jew il-lingwi li ġejjin: Konnessjoni bejn l-Ewropa u l-Asja - elementi fundamentali għal strateġija tal-UE (stqarrija għall-istampa tal-Kummissjoni Ewropea, 19 ta' Settembru 2018) Laqgħa Asja-Ewropa (ASEM), 18‐19/10/2018 Ara l-paġna tal-laqgħa